31988R3207
L 286/2
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 3207/88 НА СЪВЕТА
от 17 октомври 1988 година
за изменение на Регламент (EИО) № 2771/75 относно общата организация на пазара на яйца
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 42 и 43 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Икономическия и социален комитет (2),
като има предвид, че Общността е договаряща страна по Международната конвенция за хармонизираната система за описание и кодиране на стоките, наричана по-долу „хармонизираната система“, която заменя Конвенцията от 15 декември 1950 г. за Номенклатура за класификацията на стоките в митническите тарифи;
като има предвид, че Регламент (EИО) № 2658/87 (3) установи от 1 януари 1988 г. комбинирана номенклатура на стоките, която отговаря на изискванията както на Общата митническа тарифа, така и на външнотърговската статистика на Общността;
като има предвид, че в резултат е необходимо да се изписват описанията на стоките и номерата на тарифните позиции, които са включени в Регламент (EИО) № 2771/75 (4), последно изменен с Регламент (EИО) № 4000/87 на Комисията (5), съгласно условията на комбинираната номенклатура, основана на хармонизираната система;
като има предвид, че сварени яйца с черупки и желирани яйчни продукти от рода на цилиндрични „дълги яйца“ са класифицирани в подпозиция от позиция № 21.07 (полуготови хранителни продукти, които не са определени или включени на друго място) от Общата митническа тарифа, която беше в сила до 31 декември 1987 г.; като има предвид, че въпросните яйчни продукти бяха следователно приемани като продукти, предмет на приложение II към Договора; като има предвид, че с въвеждането на комбинираната номенклатура тези продукти са класифицирани под код по КН 0407 (птичи яйца, с черупки, пресни, консервирани или сварени) или 0408 (птичи яйца, без черупки и яйчни жълтъци, пресни, сушени, обработени на пара или чрез сваряване, желирани, замразени или консервирани по друг начин, със или без добавена захар или други подсладители); като има предвид, че сварените яйца с черупки и желираните яйчни продукти могат да бъдат използвани по същия начин, както - или като заместители на - консервирани яйца със или без черупки; като има предвид, че консервираните яйца са включени във въпросното приложение II и следователно са определени в Регламент (EИО) № 2771/75; като има предвид, че е логично и желателно сварените яйца с черупки и желираните яйчни продукти също да бъдат посочени във въпросния регламент;
като има предвид, че Регламент (EИО) № 4000/87 следва да бъде отменен;
като има предвид, че множество регламенти в сектор яйца трябва да бъдат адаптирани предвид използването на новата номенклатура; като има предвид, че по силата на член 15 от Регламент (EИО) № 2658/87, могат да се правят само промени от чисто технически характер; като има предвид, че трябва съответно да бъде въведена разпоредба за това, че всяко останало адаптиране трябва да се прави в съответствие с процедурата, определена в член 17 от Регламент (EИО) № 2771/75, при положение че това адаптиране е необходимо единствено като резултат от въвеждането на хармонизираната система,
ПРИЕ НАСТОЯЩИЯ РЕГЛАМЕНТ:
Член 1
Регламент (EИО) № 2771/75 се изменя, както следва:
1.
Член 1 се заменя със следното:
„Член 1
1. Общата организация на пазара на яйца обхваща следните продукти:
код по КН
Описание
a)
0407 00 11
Птичи яйца с черупки, пресни, консервирани или сварени
0407 00 19
0407 00 30
б)
0408 11 10
Яйца без черупки и яйчен жълтък, подходящи за консумация от човека, пресни, изсушени, обработени на пара или сварени във вода, желирани, замразени или консервирани по друг начин, със или без добавена захар или други подсладители
0408 19 11
0408 19 19
0408 91 10
0408 99 10
2. По смисъла на настоящия регламент:
a)
„яйца с черупки“ означава яйца с черупки, пресни, консервирани или сварени, с изключение на яйцата за люпене, посочени в буква б);
б)
„яйца за люпене“ означава птичи яйца за люпене;
в)
„цели продукти“ означава птичи яйца без черупки, със или без добавена захар или други подсладители, подходящи за консумация от човека;
г)
„отделени продукти“ означава жълтъци от птичи яйца, със или без добавена захар или други подсладители, подходящи за консумация от човека;
д)
„тримесечие“ означава период от три месеца, който започва на 1 февруари, 1 май, 1 август или 1 ноември.“
2.
Приложение I се заменя с приложението към настоящия регламент.
Член 2
Регламент (EИО) № 4000/87 се отменя.
Член 3
Комисията, в съответствие с процедурата, предвидена в член 17 от Регламент (EИО) № 2771/75, прави необходимите технически промени в регламентите на Съвета или на Комисията, отнасящи се до общата организация на пазара на яйца, произтичащи от приложението на член 1.
Член 4
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 януари 1988 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 17 октомври 1988 година.